proxectonos/corpus_dominio_legal_administrativo_tmp huggingface dataset:
21/11/2019 | Administración LocalMunicipal
Oroso
Aprobación provisional de modificación de ordenanzas fiscais

ASUNTO: APROBACIÓN PROVISIONAL DE MODIFICACIÓN DE ORDENANZAS FISCAIS O Pleno da Corporación, en sesión celebrada o 18 de novembro, adoptou acordo provisional de modificación das seguintes ordenanzas fiscais:  Ordenanza reguladora da taxa polo subministro de auga potable.  Ordenanza reguladora da taxa de saneamento. Cumprindo o disposto no artigo 17 do TR 2/2004 da Lei reguladora das facendas locais, os expedientes quedan expostos ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalos e presentar ante o Pleno as reclamacións que consideren oportunas. Transcorrido o prazo sen a presentación de reclamacións, entenderanse definitivamente aprobadas. En Oroso, 18 de novembro de 2019. O alcalde-presidente Manuel Mirás Franqueira
21/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67452. Ampliación de explotación ganadera. Concello de Zas

Ramon Pascual Gomez de Leon Muntan Xesteiro S. C., solicita de Augas de Galicia por atoparse nas marxes do río da Braña, a autorización de obras, no polígono 509, parcela 577, no lugar de Langueirón, nº 6, parroquia de Muíño (San Tirso), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67452. As obras solicitadas consisten na execución do proxecto de:” Ampliación de explotación ganadera en Langueirón-Meanos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 13 de novembro de 2019 O xefe do servizo territorial Néstor Rodríguez Arias
21/11/2019 | Administración LocalMunicipal
Oroso
Aprobación definitiva de expediente de modificación de créditos 2019/17

ASUNTO: APROBACIÓN DEFINITIVA DE MODIFICACIÓN DE CRÉDITOS 2019/17 Transcorrido o prazo de exposición ao público do expediente de modificación de créditos 2019/17 por transferencia de crédito trala publicación de anuncio da aprobación inicial no BOP de data 18 de outubro e resoltas as alegacións presentadas e aprobado definitivamente no Pleno de data 18 de novembro, procédese á súa publicación por capítulos, de conformidade co artigo 169.3 TR 2/2004 da Lei das facendas locais en relación co artigo 179.4 TR 2/2004. De acordo co disposto no artigo 171 da mesma lei contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. ESTADO DE GASTOS – CAPÍTULO MINORACIÓN DE CRÉDITOS ESTADO DE GASTOS – CAPÍTULO AUMENTO DE CRÉDITOS En Oroso, a 18 de novembro de 2019. Alcalde-presidente Manuel Mirás Franqueira
21/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.67149. Vivenda. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Sverre Dipre Buftea solicita de Augas de Galicia, por atoparse nas marxes do río s/d, a autorización de obras na parcela de referencia catastral 4472653NH594S, no lugar de Manuel Murguía, n.º 13, parroquia de San Pedro de Nós (San Pedro), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67149. As obras solicitadas consisten na construción dunha vivenda composta de planta sótano e baixa, peche de parcela mediante muro de formigón e maia metálica, piscina e conexión co abastecemento e saneamento municipal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 13 de novembro de 2019. O xefe do Servizo Territorial Néstor Rodríguez Arias
21/11/2019 | Administración LocalMunicipal
Culleredo
Secretaría Xeral
Suplencia Alcaldía os días 29, 30 e 31 de outubro de 2019

Por resolución ditada en data 28 de outubro de 2019, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, os días 29,30 e 31 de outubro de 2019, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 29 de outubro de 2019 A alcaldesa en funcións, Asdo. María Guadalupe Pombo Carril
21/11/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de prezos xustos de Xurado e xuros de demora de clave AC/04/156.01.1; AC/04/156.01.1-M1; no Concello de Oleiros

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento de prezos xustos de Xurado e xuros de demora ós propietarios cuxa relación figura exposta no taboleiro de anuncios do concello. Este pagamento corresponde ó expediente de expropiación forzosa instruído para o termo municipal de OLEIROS, por mor das obras do Proxecto: Termo municipal de Oleiros Lugar: Casa Charry do concello de Oleiros O pagamento efectuarase polo pagador deste servizo e en presenza do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. A Coruña, 14 de novembro de 2019 O xefe do servizo, Felipe de la Vega Gándaras
21/11/2019 | Otras Entidades y Anuncios ParticularesColegios Oficiales
Colegio Oficial de Secretarios, Interventores y Tesoreros de Administración Local de A Coruña
Convocatoria de asemblea xeral

RESOLUCIÓN DE PRESIDENCIA.–CONVOCATORIA DA ASEMBLEA ORDINARIA ANUAL CORRESPONDENTE AO EXERCICIO 2019 PRIMEIRO.–O artigo 14.2 dos Estatutos do Colexio (DOG Nº 223, de 22/11/2012) establece que a Asemblea Xeral reunirase en sesión ordinaria no último trimestre de cada ano natural, mediante convocatoria pública realizada pola Presidencia con 15 días hábiles de antelación ao día en que teña lugar. A convocatoria pública será realizada a través do Boletín Oficial da provincia, sen prexuízo de que se remita unha comunicación a cada persoa colexiada. A convocatoria deberá fixar o día, a hora e o lugar en que se desenvolverá a sesión e os asuntos que se van a tratar na orde do día. SEGUNDO.–Sen prexuízo da anterior atribución á Presidencia, recollida expresamente no artigo 23.2. a) dos estatutos, vén sendo costume que a data e lugar, así como a hora de celebración da asemblea ordinaria, sexa acordada previamente no seno da Xunta de Goberno do Colexio. En consecuencia, e facendo uso das facultades atribuídas polos referidos artigos, RESOLVO: Primeiro. –Convocar á ASEMBLEA XERAL DE COLEXIADOS en SESIÓN ORDINARIA, que terá lugar no Hotel Monumento San Francisco (Santiago de Compostela) o día 14 de decembro, sábado, ás 11.30 horas na primeira convocatoria, e ás 12:30 horas na segunda, coa seguinte ORDE DO DÍA 1. PARA DACIÓN DE CONTA. Memoria Anual de Actividades correspondente ao exercicio 2019.2. PARA DELIBERACIÓN E ACORDO. Aprobación, se procede, da acta da sesión anterior. Rendición das contas anuais correspondentes ao exercicio 2018.3. ROGOS E DPREGUNTAS.4. HOMENAXE AOS COMPAÑEIROS XUBILADOS. Segundo. –Someter este acordo á ratificación da Xunta de Goberno do Colexio, na sesión ordinaria a celebrar por este órgano o vindeiro martes 19 de novembro. A Coruña, a dezaseis de novembro de 2019. O presidente Asdo.: José Antonio Rueda de Valenzuela
21/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.27119 Concesión dun caudal de auga á Comunidade de Usuarios Traída de Augas A Lavandeira, no concello de Rianxo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de novembro de 2019 e como resultado do expediente incoado ó efecto, outorgouse á Comunidade de Usuarios Traída de Augas A Lavandeira, unha concesión de 8156 m 3 anuais de auga que procede de dous mananciais situados no lugar de Contres, na parroquia de Araño (Santa Baia), no concello de Rianxo (A Coruña), con destino a uso doméstico. Número Expte.: DH. A15.27119 Santiago de Compostela, 15 de novembro de 2019 O xefe do Servizo de Tramitación Técnico-Administrativa do Dominio Público Hidráulico Ian Andrew Mokhfi Luz
21/11/2019 | Administración LocalMunicipal
Culleredo
Secretaría Xeral
Delegación na concelleira dona María Penélope López Díaz da competencia para celebración de matrimonios civís o día 5 de outubro de 2019, ás 10.00 e 19.00 horas

ANUNCIO DELEGACIÓN Por resolución ditada en data 4 de outubro de 2019, o Sr. alcalde acordou a seguinte delegación do exercicio da competencia para a celebración dos seguintes matrimonios civís na concelleira desta Corporación dona Isabel Luz Marina Teresa Xalmet Alamillos: – Entre dona MARIA PINEDA CACACE PEREZ SIERRA. e don LUIS LEANDRO ZUAZABAL ONATE. o vindeiro sábado día 5 de outubro de 2019, ás 10.00 horas. – Entre dona LAURA SONIA SUSAN CAROL ESSAMAOUI CIVES e don ANTONIO ADAN BALOGUN COSMEA. o vindeiro sábado día 5 de outubro de 2019, ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 6 de novembro de 2019. O alcalde-presidente Asdo.: José Ramón Rioboo Castro
21/11/2019 | Administración LocalMunicipal
Pontedeume
Anuncio de aprobación do “Prego de Cláusulas adminsitrativas que rexerá a concesión de uso privativo dos postos no Mercado Municipal de Pontedeume”

Por Decreto de Alcaldía nº7 26.2019 de 18.11.2019 resolveuse a “Aprobación do expediente de contratación, aprobación de pregos de cláusulas adminsitrativas, información pública e licitación da concesión de uso privativo dos postos no Mercado Municipal de Pontedeume”. Mediante o presente anuncio, exponse ao público o “Prego de Cláusulas adminsitrativas que rexerá a concesión de uso privativo dos postos no Mercado Municipal de Pontedeume”, por un prazo de de trinta días hábiles, contados a partir do seguinte ao desta publicación no Boletín Oficial da Provincia (BOP) para que as persoas interesadas podan examinalo e presentar, de ser o caso, as reclamacións e/ou suxestións que estimen oportunas. O documento obxecto de información pública poderá ser consultado no Departamento de Secretaría e estará a disposición das interesadas no taboleiro de anuncios e na web municipal www.pontedeume. gal. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 18 de no-vembro de 2019.
21/11/2019 | Administración LocalMunicipal
Vilarmaior
Aprobación definitiva de expediente de modificación de créditos 5/2019

ANUNCIO Aprobado definitivamente o expediente de modificación de créditos n.º 5/2019, transferencia de crédito, dentro do vixente orzamento municipal, por acordo adoptado en sesión celebrada o día vinteún de outubro de dous mil dezanove, cuio importe ascende á cantidade de 8.419 €, ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.203, do 24 de outubro de 2019, en cumprimento ao disposto no artigo 177.2 en relación co 169.3 do RDL 2/2004, faise público que despois de dito expediente o resumo por capítulos dos créditos do estado de gastos do referido orzamento queda da seguinte forma: O que se fai público para xeral coñecemento e efectos. Vilarmaior, 18 de novembro de 2019. O ALCALDE Carlos Vázquez Quintián
27/11/2019 | Administración LocalMunicipal
Mugardos
Padróns do servizo de axuda no fogar de prestación básica e dependencia outubro 2019

A resolución da Alcaldía 1313 do 22/11/2019 aprobou os padróns fiscais correspondentes ao mes de outubro do exercicio 2019 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 22 de novembro de 2019 A alcaldesa María del Pilar Díaz Otero.
27/11/2019 | Administración LocalMunicipal
A Capela
Aprobación inicial do expediente de modificación de créditos 10/2019

Expediente núm.: 412/2019 Anuncio de aprobación inicial Procedemento: modificación de crédito Data de iniciación: 14/11/2019 ANUNCIO Unha vez aprobado inicialmente polo Pleno desta Corporación, na sesión extraordinaria do día 22 de novembro de 2019, o expediente de modificación de créditos número 10/2019, dentro do vixente orzamento municipal, por un importe de doce mil euros (12.000,00 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste Concello. A Capela, 22 de novembro de 2019. O alcalde Manuel Meizoso López
27/11/2019 | Administración LocalMunicipal
A Capela
Aprobación da modificación do réxime de sesións dos plenos ordinarios

Expediente núm.: 226/2019 Anuncio de aprobación da modificación de plenos ordinarios Procedemento: órganos colexiados (constitución, modificación ou supresión) Data de iniciación: 18/06/2019 ANUNCIO MODIFICACIÓN DO RÉXIME DE SESIÓNS DOS PLENOS ORDINARIOS O Pleno do Concello, na sesión extraordinaria realizada o día 22 de novembro de 2019, acordou modificar o réxime de sesións dos plenos ordinarios do Concello da Capela, que queda establecido do seguinte xeito: – PERIODICIDADE: bimensual. – DÍA: último venres dos meses pares. – HORA: 8.30 horas. O que se publica para xeral coñecemento. A Capela, 22 de novembro de 2019. O alcalde Manuel Meizoso López
27/11/2019 | Administración LocalMunicipal
Carballo
Procedemento abreviado 219/2019. Emprazamento de interesados/as

Procedemento abreviado 219/2019. Emprazamento de interesados/as O día 16/10/2019 tivo entrada no Rexistro Xeral desta entidade local (rexistro de entrada número 8210) un oficio do Xulgado do Contencioso-Administrativo n.º 2 da Coruña, do 14/10/2019, das seguintes referencias: Providencia do 14/10/2019 (rexistro de entrada número 201900000008210 de 16/10/2019), do Xulgado do Contencioso-Administrativo número 2 da Coruña. – Procedemento: abreviado 0219/2019-C. – Recorrente: Confederación Intersindical Galega (CIG). – Administración demandada: Concello de Carballo. – Acto recorrido: desestimación por silencio administrativo de la petición de 14/03/2019 sobre “anulación do mantemento das comisión de servizos de mais de dous anos, acordando o cese dos funcionarios/as que as ocupan nesta stuación e a procedencia da cobertura dos postos en forma legal”. – Resolución: Decreto de 14/10/2019 do Xulgado do Contencioso-Administrativo n.º 2 de A Coruña, dictado no procedemento abreviado 0219/2019-C, que:  Admite a trámite a demanda interposta.  Ten por personada á parte recorrente.  Reclama o expediente administrativo á administración demandada para que sexa remitido no prazo improrrogable de 15 días.  Ordena o emprazamento dos posibles interesados.  Cita ás partes para a celebración de vista o 15/01/2020, ás 11.15 horas. Por resolución da Alcaldía número 2950/2019, do 29/10/2019, outorgouse apoderamento no procedemento arriba indicado. En cumprimento do disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a publicación deste anuncio servirá de emprazamento a todas aquelas persoas físicas e xurídicas a favor das que se derivasen dereitos da resolución impugnada e a quen tiveran interese directo no mantemento desta, para que comparezan e se persoen en autos ante a referida Sala no prazo de nove días seguintes á publicación deste anuncio. Carballo, 21 de novembro de 2019. Gabriel Ruben Alberto Hamud Molgo de Carballo
27/11/2019 | Administración LocalMunicipal
Cambre
Aprobación definitiva. Revisión tarifas Complexo Deportivo da Barcala

Con data 04/10/2019 publícase no BOP o anuncio inicial da revisión das tarifas a percibir polo concesionario do complexo deportivo da Barcala nos apartados de aboados, non aboados e programa deportivo municipal (aboados-non aboados), polo que se abría un plazo de 30 días de exposición para presentar alegacións. Transcurrido dito plazo sen que consten alegaciones presentadas, enténdense aprobadas definitivamente e se procede á súa publicación íntegra: Cambre, 20 de novembro de 2019 O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro
27/11/2019 | Administración LocalMunicipal
Mugardos
Emprazamento procedemento ordinario 213/2019

Faise público para os efectos previstos no artigo 49 da Lei 29/1998, do 13 de xullo, de xurisdición contencioso-administrativa, e artigo 45 da Lei 35/2015, do 1 de outubro, que ante o Xulgado do Contencioso-Administrativo Número 1 de Ferrol, a representación procesal de D. Mohammad Reza Daponte Milea, interpuxo recurso contencioso-administrativo contra a desestimación presunta do recurso de reposición contra a Resolución da Alcaldía núm.241/2019, de data 05.03.2019, (Expte.2017/I002/000003). Polo exposto emprázase a todo o que fose interesada ou interesado no procedemento para que poida comparecer no prazo de nove (9) días ante o Xulgado do Contencioso-Administrativo Único de Ferrol, rúa Coruña n.º 55, 2.ª planta, 15401 Ferrol. Asinado dixitalmente pola alcaldesa na data que figura no panel de sinatura. Mugardos, 21 de novembro de 2019. A alcaldesa Asdo.: María Pilar Díaz Otero
27/11/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da relación de postos de traballo 2020

Na sesión plenaria celebrada o día 21/11/2019, a Corporación Provincial acordou aprobar inicialmente a Relación de postos de traballo do ano 2020. O expediente exponse ao público na Secretaría Xeral desta Deputación polo prazo de vinte (20) días, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a Relación de postos de traballo do ano 2020 entenderase definitivamente aprobada, de conformidade co disposto no art.202 da Lei 2/2015 do 29 de abril, do emprego público de Galicia. A Coruña, 21 de novembro de 2019 O deputado O secretario PDFR 26013 do 29/07/2019 Antonio Leira Piñeiro José Luis Almau Supervía
27/11/2019 | Administración LocalMunicipal
Porto do Son
Anuncio de aprobación inicial de modificación de ordenanza

Na sesión plenaria ordinaria que tivo lugar o día 14.11.2019 acordouse a aprobación inicial da modificación da “Ordenanza de Policía, Bo Goberno e medidas para fomentar e garantir a convivencia cidadá no espazo público do Concello de Porto do Son”. Por medio do presente anuncio, procédese á apertura dun período de información pública, por un prazo de 30 días hábiles, para poder presentar reclamacións ou suxestións. No caso de que non se tivese presentado ningunha reclamación ou suxestión entenderase definitivamente aprobado o acordo que até ese momento era provisional. Unha vez que o acordo provisional se eleve a definitivo (de xeito expreso ou tácito) a entrada en vigor da modificación da ordenanza terá lugar cando se publique completamente o seu texto no Boletín Oficial da Provincia e transcorra o prazo previsto no artigo 65.2 da Lei 7/1985, do 2 de abril, reguladora das Bases do Réxime Local. Porto do Son, a 18 de novembro de 2019 O Alcalde José Luis Oujo Pouso
27/11/2019 | Administración LocalMunicipal
Ferrol
Intervención
Aprobación inicial expediente de modificación de créditos 45/2019, subexpediente 2/2019 de crédito extraordinario/suplemento de crédito

O Pleno do Concello de Ferrol, en sesión do día 21 de novembro de 2019 aprobou inicialmente o expediente de modificación de crédito nº 45/2019, subexpediente 2/2019 de crédito extraordinario/suplemento de crédito Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferrol, 22 de novembro de 2019 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
27/11/2019 | Administración LocalMunicipal
Oza-Cesuras
Aprobación do padrón de subministración de auga en Cesuras no 3.º trimestre de 2019

ANUNCIO Aprobación do padrón de contribuíntes pola taxa correspondente ao servizo de subministro de auga potable, terceiro trimestre de 2019 (Para o ámbito territorial do antigo municipio de Cesuras, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013) ÓRGANO E DATA DE APROBACIÓN: Xunta de Goberno Local, sesión do 15 de novembro de 2019. NORMATIVA REGULADORA E EFECTOS: artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, do 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 20 de novembro de 2019. O ALCALDE Asdo.: José Pablo González Cacheiroe
27/11/2019 | Administración LocalMunicipal
Miño
Aprobación inicial do padrón fiscal da taxa por servizo de subministración de auga e sumidoiros do terceiro trimestre do exercicio 2019

Aprobación inicial do padrón fiscal da taxa por servizo de subministración de auga e sumidoiros do terceiro trimestre do exercicio 2019 Mediante decreto da Alcaldía, de data 19 de novembro de 2019, aprobouse o padrón da taxa municipal de saneamento e de subministro de auga correspondente ó terceiro trimestre do exercicio 2019, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no BOP e no taboleiro de edictos do Concello. Durante este prazo o devandito padrón estará ó dispor dos interesados no Concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados poderán interpo-los seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuízo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes, contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de que non se presentasen reclamacións, considerarase definitivamente aprobado. Miño, 19 de novembro de 2019. O alcalde Manuel Vázquez Faraldo
27/11/2019 | Administración LocalMunicipal
Curtis
Regulación do taboleiro de anuncios electrónico do Concello de Curtis

“Javier Francisco Caínzos Vázquez, alcalde do Concello de Curtis, (A Coruña), - O Pleno do Concello, con data 13 de febreiro de 2013, acordou a creación da sede electrónica do Concello de Curtis, de titularidade municipal, cuxo enderezo electrónico de referencia sería: sede. concellocurtis. - Ordenanza municipal para a regulación da administración electrónica municipal, publicada no BOP nº 241 de 19/12/2013 No uso das atribucións que me outorga a lexislación do réxime local vixente, RESOLVO: PRIMEIRO.- A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.- O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.- O taboleiro de anuncios electrónico publicarase na sede electrónica do Concello. CUARTO.- O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.- O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.- Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉTIMO.- Remitir a presente resolución para a súa publicación no BOP da Coruña Documento asinado dixitalmente na data que figura na marxe. O Alcalde Dou fe, a Secretaria-interventora Javier Francisco Caínzos Vázquez Rosa María Buján Ordóñez” Curtis, 20 de novembro de 2019 O alcalde Javier Fco. Caínzos Vázquez
27/11/2019 | Administración LocalMancomunidades
Mancomunidade de Municipios da Comarca de Ordes
Aprobación incial do orzamento 2019

EDICTO Aprobado inicialmente o orzamento para o exercicio 2019, así como a documentación complementaria, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincial, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Ordes, 21 de novembro de 2019. A presidenta Asdo.: Susana García Gómez
27/11/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial do cadro de persoal 2020

ANUNCIO Aprobación inicial do cadro de persoal para 2020 Na sesión plenaria celebrada o día 21/11/2019, a Corporación Provincial acordou aprobar inicialmente o cadro de persoal do ano 2020. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, o cadro de persoal do ano 2020 entenderase definitivamente aprobado, de conformidade co disposto no art.126 do Real decreto lexislativo 781/1986, polo que se aproba o texto refundido das disposicións legais vixentes do réxime local. A Coruña, 21 de novembro de 2019. O deputado O secretario PDFR 26013 do 29/07/2019 Antonio Leira Piñeiro José Luis Almau Supervía
27/11/2019 | Administración LocalConsorcios
Consorcio Provincial Contra Incendios e Salvamento da Coruña
Modificación da relación de postos de traballo do Consorcio

ANUNCIO Modificación da relación de postos de traballo do Consorcio O Pleno do Consorcio Provincial contra Incendios e Salvamento da Coruña, en sesión de 21 de novembro de 2019, aprobou inicialmente a modificación puntual da relación de postos de traballo do Consorcio. De conformidade co disposto no artigo 202 da Lei 2/2015, do 29 de abril, de emprego público de Galicia, sométese o expediente a información pública na Secretaría do Consorcio polo praza de vinte días, a contar desde o día seguinte ao da publicación do presente anuncio no Boletín da Provincia da Coruña, durante o cal os interesados poderán presentar as alegacións que estimen oportunas. Dita modificación da relación de postos de traballo considerarase definitivamente aprobada se durante o devantido prazo non se presentase reclamacións; no caso contrario, o Pleno da Consorcio dispoñerá do prazo dun mes para resolvelas. En Carballo, a 26 de novembro de 2019. O presidente Valentín González Formoso
29/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 26 de novembro de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación industrial, no concello de Padrón

Por acordo do Consello da Xunta de Galicia, do 3 de outubro de 2019, aprobouse definitivamente o proxecto sectorial de incidencia supramunicipal de Aluminios Cortizo para ampliación e mellora das súas instalacións sitas en Extramundi (Padrón) e se declarou a utilidade pública das obras e instalacións proxectadas para os efectos expropiatorios. Aluminios Cortizo, SAU, con enderezo en lugar de Extramundi, s/n, 15910 – Padrón –A Coruña, como entidade beneficiaria, solicitou o inicio do procedemento expropiatorio polo trámite de urxencia que regula o artigo 52 da Lei de expropiación forzosa, así como o sinalamento de data para o acto de levantamento das actas previas á ocupación. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 16 de xaneiro de 2020, para o levantamento das actas previas á ocupación, nas que se describirán os bens ou dereitos expropiables ou de imposición de servidume, contidos na relación de fincas que se expón xunto con esta resolución, así como no taboleiro de edictos do concello de Padrón, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 26 de novembro de 2019 Isidoro Martínez Arca Xefe Territorial da Coruña
29/11/2019 | Administración LocalMunicipal
Cabanas
Aprobación inicial de expediente de modificación de créditos, suplemento de crédito 22/2019

ANUNCIO Aprobación inicial de expediente de modificación de créditos, suplemento de crédito 22/2019 O Pleno da Corporación, en sesión ordinaria realizada en data 27 de novembro de 2019, aprobou inicialmente o expediente de modificación de créditos 22/2019, por importe de cento seis mil catrocentos vinte e cinco euros (106.425,00 €); no cumprimento do establecido nos artigos 169 e 177 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a exposición pública na Secretaría do Concello, por prazo de quince días hábiles, que se contarán desde o seguinte ao da inserción do presente anuncio no Boletín Oficial da Provincia, co fin de que poida examinarse o expediente e presentar as reclamacións que se consideren oportunas. Cabanas, 28 de novembro de 2019. O alcalde Asdo.: Carlos Ladra Brage
29/11/2019 | Administración LocalMunicipal
Vedra
Secretaría-Intervención
Anuncio de delegación de funcións da Alcaldía do 04-13 de decembro

ANUNCIO Delegación de funcións da Alcaldía Por Resolución da Alcaldía núm.621/19, de data vinte e un de novembro, delegáronse as funcións da Alcaldía no 1.º tenente de alcalde, don Manuel Costa Carneiro, do 04-13 de decembro, ambos incluídos. O que se fai público en cumprimento do artigo 44.2 do Real Decreto 2568/1986, polo que se aproba o Regulamento de Organización, Funcionamento e Réxime Xurdíco das Entidades Locais. Vedra, 25 de novembro de 2019. O alcalde Asdo.: Carlos Martínez Carrillo
29/11/2019 | Administración LocalMunicipal
Porto do Son
Aprobación definitiva de crédito extraordinario y suplemento de crédito n.º 1

ANUNCIO Aprobación definitiva da modificación dos orzamentos xerais: crédito extraordinario e suplemento de crédito n.º 1/2019 Sometido ao trámite de información pública o expediente de modificación orzamentaria “Crédito extraordinario e suplemento de crédito n.º 1/2019” aprobado inicialmente polo Pleno da Corporación o 25 de outubro sen que se presentasen reclamacións, elévase a definitivo o referido acordo, segundo dispón o RD Lexislativo 2/2004, do 5 de marzo, texto refundido da Lei reguladora das Facendas Locais. O resumo do orzamento por capítulos é o que segue: Contra este acto poderase interpoñer recurso contencioso administrativo, no prazo de dous meses contados a partir do día seguinte ao da publicación deste anuncio, de conformidad eco artigo 46 da Lei 29/1998, do 13 de xullo, reguladora da Xurisdiccicón Contencioso-Administrativa. Sen prexuízo de que poida interporse calquera outro que se estime oportuno. Porto do Son, a 28 de novembro de 2019. O alcalde-presidente Asdo.: José Luis Oujo Pouso
29/11/2019 | Administración LocalMunicipal
Miño
Aprobación da masa salarial do persoal laboral do Concello de Miño

En cumprimento do disposto no artigo 103. bis.3 da Lei Reguladora das Bases de Réxime Local, na redacción dada pola Lei 27/2013, do 27 de decembro, de racionalización e sostenibilidade da Administración Local, faise pública a masa salarial do persoal laboral para o ano 2019, segundo o expediente do presuposto de 2019, aprobado inicialmente en acordo plenario de 28 de novembro de 2019. Masa salarial do persoal laboral do Concello: 358.222,89. Miño, 28 de novembro de 2019. O alcalde Manuel Vázquez Faraldo
29/11/2019 | Administración LocalMunicipal
Miño
Aprobación inicial do orzamento xeral do Concello de Miño correspondente ao exercicio 2019

O Pleno do Concello, na sesión extraordinaria que tivo lugar o día 28 de novembro de 2019, aprobou inicialmente o orzamento xeral do Concello de Miño para o exercicio 2019 e a plantilla do persoal do Concello. En cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais, e disposicións concordantes, exponse ao público na Intervención Xeral deste Concello polo prazo de quince días hábiles –o cal comezará a contar dende o día seguinte ao da inserción do presente edicto no Boletín Oficial da Provincia–, a fin de que durante o dito prazo se poidan formular as reclamacións que se consideren pertinentes. O Orzamento Municipal e a Plantilla de Persoal consideraranse definitivamente aprobados se durante o expresado prazo non se presentan reclamacións, e procederase á publicación do orzamento por capítulos e da plantilla nos termos previstos polo artigo 169.3 do Real Decreto Lexislativo 2/2004, así como se remitirá copia dos mesmos á Administración do Estado e da Comunidade Autónoma. Miño, 28 de novembro de 2019. O alcalde Asdo.: Manuel Vázquez Faraldo
29/11/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación ampliación e mellora do trazado da dp 7802, Roxos a Reborido, 1ª fase, p. q. 0+390 a 2+620 (Santiago de Compostela) (código obra 19.1110.0007.0)

O Pleno da Corporación en sesión celebrada o día 29/03/2019 acordou a aprobación do plan INVERSIONS VIAS PROVINCIAIS 2019, SEGUNDA FASE (APROBACION TECNICA) e iniciar expediente de expropiación forzosa con trámite de urxencia, de conformidade co disposto no artigo 22.5 da Lei 8/2013 do 28 de xullo de Estradas de Galicia, para ocupar os bens e dereitos necesarios pola execución das obras, e na que se inclúe a obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia nº 2 de 02/05/2019, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 19/12/2019 Horario: DE 16:00 A 18:30 Lugar: Centro Sociocultural de Villestro Concello: SANTIAGO DE COMPOSTELA Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 27/11/2019 O PRESIDENTE O SECRETARIO Valentín González Formoso José Luis Almau Supervía
29/11/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 5602 Negreira a Pontenafonso, p. q. 6,105 a 8,63. ampliación e mellora da seguridade vial (Negreira) (código obra 19.1110.0010.0) dp5602

O Pleno da Corporación en sesión celebrada o día 26/04/2019 acordou a aprobación do plan INVERSIONS VIAS PROVINCIAIS 2019, TERCEIRA FASE (APROBACION TECNICA) e iniciar expediente de expropiación forzosa con trámite de urxencia, de conformidade co disposto no artigo 22.5 da Lei 8/2013 do 28 de xullo de Estradas de Galicia, para ocupar os bens e dereitos necesarios pola execución das obras, O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia nº 82 de 2/05/2019, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 17/12/2019 Horario: DE 16:00 A 18:00 Lugar: Antiga Escola de Liñao Concello: NEGREIRA Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 25/11/2019 O PRESIDENTE O SECRETARIO Valentín González Formoso José Luis Almau Supervía